Syed Arabi Idid

Syed Arabi bin Syed Abdullah Idid (lahir pada 28 September 1944  di Alor Setar, Kedah, Malaysia) ialah seorang sarjana Malaysia yang berkhidmat sebagai Profesor Komunikasi di Universiti Islam Antarabangsa Malaysia (UIAM). Beliau merupakan Rektor UIAM dari 1 Jun 2006 hingga 1 Ogos 2011.

Latar belakang pendidikan
Syed Arabi Idid mendapat pendidikan rendah di Sekolah Ibrahim, Sungai Petani dan pendidikan menengah di Kolej Sultan Abdul Hamid di Alor Setar. Beliau melanjutkan pelajaran di Universiti Malaya dan memperoleh ijazah Sarjana Muda Sastera dalam Sejarah pada tahun 1968. Pada tahun 1976, beliau telah dianugerahkan dengan ijazah Sarjana Sastera dalam Kewartawanan dari Universiti Wisconsin–Madison. Sepuluh tahun kemudian, beliau lulus dari yang sama sebagai Doktor Falsafah dalam Komunikasi Massa.

Kerjaya 
Beliau memulakan kerjaya sebagai wartawan di Bernama dari 1968 hingga 1971. Beliau kemudiannya menyertai Universiti Kebangsaan Malaysia (UKM) sebagai pegawai tadbir dan kemudiannya sebagai pensyarah. Beliau kekal di UKM sehingga beliau menyertai UIAM sebagai profesor pada tahun 1999. Beliau adalah Pendaftar UKM dari 1978 hingga 1981.

Sebelum berkhidmat sebagai Rektori di UIAM, beliau berkhidmat sebagai Dekan Pusat Pengurusan Penyelidikan dari 2001 hingga 2006. Pada 1 Jun 2006, beliau menggantikan Profesor Emeritus Tan Sri Dr. Mohd. Kamal Hassan sebagai Rektor UIAM yang keempat. Beliau berkhidmat dengan jawatan tersebut sehingga 1 Ogos 2011.

Rujukan 

Living people
1944 births
Academic staff of the International Islamic University Malaysia
University of Malaya alumni
Academic staff of the National University of Malaysia